Syrup-kylä

Syrup-kylä (tai Siirappikylä) on saari East Bluen Gekkosaarilla (kuka edes muistaa tuollaista), sekä Usoppin kotisaari. Naurettavasta nimestään huolimatta saarella on ainakin kaksi kylää. Saari on typerän mallinen, sillä rannalta ei pääse kylään kuin kahta mäkeä pitkin. Loput saaresta on korkeaa kalliota rannalta käsin. Mikäli erehtyy rantautumaan kohtaan, jossa ei ole kylään kulkevaa mäkeä laisinkaan, voi joutua kävelemään yli neljäsosan verran saaren ympäri. Toisaalta vain kaksi kulkureittiä saarelle mahdollistaa lapsellisen helpon puolustautumisen hyökkääjiä vastaan, sillä tukkimalla molemmat reitit kukaan ei voi päästä saarelle.
Kylä vaikuttaa rauhalliselta, mutta sen asukkaat olivat kyllästyneitä Usoppin jatkuvaan valehteluun jopa siihen pisteeseen asti, että heittäytyivät aggressiiviseksi. Se, että päällisin puolin rauhalliselta vaikuttavan kylän väki lähtee tylpin ja terävin asein vaarattoman, valehtelevan nuorukaisen perään, on kerrassaan hirveää. Saarella ei myöskään vaikuttaisi olevan virkavaltaa, jonka perusteella kylässä jaetaan oman käden oikeutta.
Saarella sijaitsee Kayan perintökartano, missä myös Kuro vietti kolme vuotta, kunnes hän paljastui nynnyksi piraatiksi. Täällä Usopp kävi valehtelemassa Kayalle monista mielikuvitusseikkailuistaan, jotka Kaya otti tosissaan.
Category:Paikat
Category:East Blue
Category:Kylät